**ROMÂNIA**

**JUDEŢUL SATU MARE**

**CONSILIUL JUDEŢEAN SATU MARE**

### **PROIECT DE HOTĂRÂRE NR.** \_\_\_\_\_\_/\_\_\_\_\_\_\_\_\_\_ **2025**

**privind aprobarea încheierii Acordului de Parteneriat cu Agenția de Dezvoltare Regională Nord-Vest, în vederea implementării activităților specifice gestionării spațiale a teritoriului aferente procesului de elaborare / actualizare a documentațiilor de amenajare a teritoriului și urbanism a județului Satu Mare și asigurarea unei abordări integrate în planificarea urbană și teritorială la nivelul unităților administrativ-teritoriale**

**din Regiunea de Dezvoltare Nord-Vest**

Consiliul Judeţean Satu Mare,

având în vedere Referatul de aprobare nr. \_\_\_\_\_\_/\_\_\_\_\_\_\_\_\_\_2025 a Preşedintelui Consiliului Judeţean Satu Mare, anexat prezentului proiect de hotărâre,

ținând cont de Adresa nr. AM 007350/11.07.2024 a Agenției de Dezvoltare Regională Nord-Vest, înregistrată la Consiliul Județean Satu Mare cu nr. 15.493/11.07.2024, prin care s-a înaintat Consiliului Județean Satu Mare un model-cadru de Acord de parteneriat, în scopul derulării unui proiect-pilot privind actualizarea/realizarea unor Planuri Urbanistice Generale la nivelul unităților administrativ teritoriale din regiunea Nord-Vest, inclusiv UAT Județul Satu Mare,

luând în considerare forma finală convenită a Acordului de parteneriat dintre Agenția de Dezvoltare Regională Nord-Vest, pe de o parte (partener 1) și fiecare dintre unitățile administrativ-teritoriale din regiunea Nord-Vest în parte, respectiv județele Bihor, Bistrița-Năsăud, Cluj, Maramureș, Sălaj și Satu Mare (partener 2), înregistrată la Consiliul Județean Satu Mare cu nr. 17.000/12.08.2025,

raportat la prevederile art. 21 - 24˄1, precum și prevederile art. 28, art. 31˄1, art. 40, art. 42 alin (2) și alin. (3), art. 44 alin. (1) și alin. (3), art. 46 alin. (1), coroborate cu prevederile art. 5 alin. (1) și (2) din *Legea 350 din 6 iunie 2001 privind amenajarea teritoriului şi urbanismul*, cu modificările și completările ulterioare,

ținând cont de prevederile *Legii nr. 315 din 28 iunie 2004 privind dezvoltarea regională în România,* cu modificările și completările ulterioare,

având în vedere Anexa nr. 1 din *Legea nr. 246/2022 privind zonele metropolitane, precum şi pentru modificarea şi completarea unor acte normative*, cu modificările și completările ulterioare,

în conformitate cu prevederile art. 173 alin. (l) lit. b) și lit. e), alin. (7) lit. a), precum și cele ale art. 182 alin. (4), coroborate cu cele ale art. 139 alin. (3) lit. f) din *O.U .G. nr. 57/2019 privind Codul administrativ,* cu modificările și completările ulterioare,

în temeiul prevederilor art. 196 alin. (l) lit. a) din O.U.G. nr. 57/2019 privind Codul administrativ, cu modificările și completările ulterioare,

**H O T Ă R Ă Ş T E :**

**Art.l.** Se aprobă încheierea Acordului de Parteneriat între Agenția de Dezvoltare Regională Nord-Vest și UAT Județul Satu Mare, în vederea implementării activităților specifice gestionării spațiale a teritoriului aferente procesului de elaborare / actualizare a documentațiilor de amenajare a teritoriului și urbanism a județului Satu Mare și asigurarea unei abordări integrate în planificarea urbană și teritorială la nivelul unităților administrativ-teritoriale din Regiunea de Dezvoltare Nord-Vest, conform Anexei care face parte integrantă din prezenta hotărâre.

**Art.2.** Se împuternicește președintele Consiliului Județean Satu Mare, dl. Pataki Csaba, să semneze, în numele și pentru U.A.T. Județul Satu Mare, Acordul de Parteneriat prevăzut la art. 1. din prezenta hotărâre.

**Art.3.** Cu ducerea la îndeplinire a prezentei se încredințează domnul Pataki Csaba, președintele Consiliului Județean Satu Mare și Direcția Arhitect Șef din cadrul aparatului de specialitate al Consiliului Județean Satu Mare.

**Art.4.** Prezenta hotărâre se comunică: Instituției Prefectului - Județul Satu Mare, domnului Pataki Csaba, președintele Consiliului Județean Satu Mare, Direcției Arhitect Șef, Direcției Economice din cadrul aparatului de specialitate al Consiliului Județean Satu Mare, precum și Agenției de Dezvoltare Regională Nord-Vest.

Satu Mare, \_\_\_\_\_\_\_\_\_\_\_\_\_ 2025

**INIŢIATOR:**

**PREŞEDINTE, AVIZEAZĂ:**

**Pataki Csaba SECRETAR GENERAL AL JUDEŢULUI,**

**Crasnai Mihaela Elena Ana**

Red./tehn. Chirilă Monica Roxana / 5 ex.